title: Kommissionens gennemførelsesforordning (EU) 2019/2102 af 27. november 2019 om ændring af gennemførelsesforordning (EU) 2015/2452 for så vidt angår offentliggørelse af de oplysninger, der anvendes til beregning af justeringen for udskudte skatters tabsabsorberende evne (EØS-relevant tekst)

text:
                  10.12.2019

                  DA

                  Den Europæiske Unions Tidende

                  L 318/6

         KOMMISSIONENS GENNEMFØRELSESFORORDNING (EU) 2019/2102
         af 27. november 2019
         om ændring af gennemførelsesforordning (EU) 2015/2452 for så vidt angår offentliggørelse af de oplysninger, der anvendes til beregning af justeringen for udskudte skatters tabsabsorberende evne
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets direktiv 2009/138/EF af 25. november 2009 om adgang til og udøvelse af forsikrings- og genforsikringsvirksomhed (Solvens II) (1), særlig artikel 56, og
         ud fra følgende betragtninger:

                     (1)

                     Ved Kommissionens delegerede forordning (EU) 2019/981 (2) er delegeret forordning (EU) 2015/35 (3) blevet ændret med henblik på at indføre yderligere principper om udskudte skatter for at sikre lige vilkår i Unionen. Visse skemaer i Kommissionens gennemførelsesforordning (EU) 2015/2452 (4) bør tilpasses for at tage hensyn til disse ændringer.

                     (2)

                     Gennemførelsesforordning (EU) 2015/2452 bør derfor ændres.

                     (3)

                     De ændringer af delegeret forordning (EU) 2015/35, som indeholder krav om offentliggørelse af de oplysninger, der anvendes til beregning af justeringen for udskudte skatters tabsabsorberende evne, skal anvendes fra den 1. januar 2020. De ændringer, der er omhandlet i nærværende forordning, har til formål at integrere disse krav i de relevante skemaer i gennemførelsesforordning (EU) 2015/2452. Nærværende forordning bør derfor anvendes fra samme dato.

                     (4)

                     Denne forordning er baseret på det udkast til gennemførelsesmæssige tekniske standarder, som Den Europæiske Tilsynsmyndighed for Forsikrings- og Arbejdsmarkedspensionsordninger har forelagt Kommissionen.

                     (5)

                     Den Europæiske Tilsynsmyndighed for Forsikrings- og Arbejdsmarkedspensionsordninger har afholdt åbne offentlige høringer om det udkast til gennemførelsesmæssige tekniske standarder, som ligger til grund for denne forordning, analyseret de potentielle omkostninger og fordele samt anmodet interessentgruppen for forsikrings- og genforsikringsordninger, der er nedsat i henhold til artikel 37 i Europa-Parlamentets og Rådets forordning (EU) nr. 1094/2010 (5), om en udtalelse —

               VEDTAGET DENNE FORORDNING:

            Artikel 1
            I gennemførelsesforordning (EU) 2015/2452 foretages følgende ændringer:

                        1)

                        Bilag I ændres som angivet i bilag I til nærværende forordning.

                        2)

                        Bilag II ændres som angivet i bilag II til nærværende forordning.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 1. januar 2020.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 27. november 2019.

                  På Kommissionens vegne

               Jean-Claude JUNCKER

                  Formand

            (1)  EUT L 335 af 17.12.2009, s. 1.

            (2)  Kommissionens delegerede forordning (EU) 2019/981 af 8. marts 2019 om ændring af delegeret forordning (EU) 2015/35 om supplerende regler til Europa-Parlamentets og Rådets direktiv 2009/138/EF om adgang til og udøvelse af forsikrings- og genforsikringsvirksomhed (Solvens II) (EUT L 161 af 18.6.2019, s. 1).

            (3)  Kommissionens delegerede forordning (EU) 2015/35 af 10. oktober 2014 om supplerende regler til Europa-Parlamentets og Rådets direktiv 2009/138/EF om adgang til og udøvelse af forsikrings- og genforsikringsvirksomhed (Solvens II) (EUT L 12 af 17.1.2015, s. 1).

            (4)  Kommissionens gennemførelsesforordning (EU) 2015/2452 af 2. december 2015 om gennemførelsesmæssige tekniske standarder for procedurerne, formaterne og skemaerne vedrørende rapporten om solvens og finansiel situation i overensstemmelse med Europa-Parlamentets og Rådets direktiv 2009/138/EF (EUT L 347 af 31.12.2015, s. 1285).

            (5)  Europa-Parlamentets og Rådets forordning (EU) nr. 1094/2010 af 24. november 2010 om oprettelse af en europæisk tilsynsmyndighed (Den Europæiske Tilsynsmyndighed for Forsikrings- og Arbejdsmarkedspensionsordninger), om ændring af afgørelse nr. 716/2009/EF og om ophævelse af Kommissionens afgørelse 2009/79/EF (EUT L 331 af 15.12.2010, s. 48).

            BILAG I
            I bilag I til gennemførelsesforordning (EU) 2015/2452 foretages følgende ændringer:

                        1)

                        I skema S.25.01.21 — Solvenskapitalkrav — For selskaber, der anvender standardformlen, tilføjes følgende tabeller:

                                    »Metode i forbindelse med skattesats

                                                Ja/Nej

                                                C0109

                                                Metode baseret på gennemsnitlig skattesats

                                                R0590

                                    Beregning af udskudte skatters tabsabsorberende evne (LAC DT)

                                                LAC DT

                                                C0130«

                                                LAC DT

                                                R0640

                                                LAC DT begrundet i hjemfald af udskudte skatteforpligtelser

                                                R0650

                                                LAC DT begrundet med henvisning til sandsynlige fremtidige skattepligtige overskud

                                                R0660

                                                LAC DT begrundet i tilbageførsel, indeværende år

                                                R0670

                                                LAC DT begrundet i tilbageførsel, kommende år

                                                R0680

                                                Maximum for LAC DT

                                                R0690

                        2)

                        I skema S.25.02.21 — Solvenskapitalkrav — For selskaber, der anvender standardformlen og en partiel intern model, tilføjes følgende tabeller:

                                    »Metode i forbindelse med skattesats

                                                Ja/Nej

                                                C0109

                                                Metode baseret på gennemsnitlig skattesats

                                                R0590

                                    Beregning af udskudte skatters tabsabsorberende evne (LAC DT)

                                                LAC DT

                                                C0130«

                                                Beløb/skøn vedrørende LAC DT

                                                R0640

                                                Beløb/skøn vedrørende LAC DT begrundet i hjemfald af udskudte skatteforpligtelser

                                                R0650

                                                Beløb/skøn vedrørende LAC DT begrundet med henvisning til sandsynlige fremtidige skattepligtige overskud

                                                R0660

                                                Beløb/skøn vedrørende LAC DT begrundet i tilbageførsel, indeværende år

                                                R0670

                                                Beløb/skøn vedrørende LAC DT begrundet i tilbageførsel, kommende år

                                                R0680

                                                Beløb/skøn vedrørende maksimum for LAC DT

                                                R0690

                        3)

                        I skema S.25.03.21 — Solvenskapitalkrav — For selskaber, der anvender komplette interne modeller, tilføjes følgende tabeller:

                                    »Metode i forbindelse med skattesats

                                                Ja/Nej

                                                C0109

                                                Metode baseret på gennemsnitlig skattesats

                                                R0590

                                    Beregning af udskudte skatters tabsabsorberende evne (LAC DT)

                                                LAC DT

                                                C0130«

                                                Beløb/skøn vedrørende LAC DT

                                                R0640

                                                Beløb/skøn vedrørende LAC DT begrundet i hjemfald af udskudte skatteforpligtelser

                                                R0650

                                                Beløb/skøn vedrørende LAC DT begrundet med henvisning til sandsynlige fremtidige skattepligtige overskud

                                                R0660

                                                Beløb/skøn vedrørende LAC DT begrundet i tilbageførsel, indeværende år

                                                R0670

                                                Beløb/skøn vedrørende LAC DT begrundet i tilbageførsel, kommende år

                                                R0680

                                                Beløb/skøn vedrørende maksimum for LAC DT

                                                R0690

            BILAG II
            I bilag II til gennemførelsesforordning (EU) 2015/2452 foretages følgende ændringer:

                        1)

                        I afsnit S.25.01 — Solvenskapitalkrav — For virksomheder, der anvender standardformlen, tilføjes følgende rækker i tabellen:

                                       »Metode i forbindelse med skattesats

                                    R0590/C0109

                                    Metode baseret på gennemsnitlig skattesats

                                    En af valgmulighederne i følgende udtømmende liste anvendes:
                                    1. — Ja
                                    2. — Nej
                                    3. —Ikke relevant, fordi LAC DT ikke anvendes (i dette tilfælde er R0640 til R0690 ikke relevante)
                                    Se EIOPA's Retningslinjer for de forsikringsmæssige hensættelsers og de udskudte skatters tabsabsorberende evne (EIOPA-BoS-14/177) (*1)

                                       Beregning af justering for udskudte skatters tabsabsorberende evne (LAC DT)

                                    R0640/C0130

                                    LAC DT

                                    Beløb vedrørende udskudte skatters tabsabsorberende evne, som defineret i artikel 207 i delegeret forordning (EU) 2015/35. LAC-beløbet i denne celle bør svare til værdien i celle R0150/C0100 i S.25.01.

                                    R0650/C0130

                                    LAC DT begrundet i hjemfald af udskudte skatteforpligtelser

                                    Beløb vedrørende udskudte skatters tabsabsorberende evne, beregnet i overensstemmelse med artikel 207 i delegeret forordning (EU) 2015/35, begrundet i hjemfald af udskudte skatteforpligtelser

                                    R0660/C0130

                                    LAC DT begrundet med henvisning til sandsynlige fremtidige skattepligtige overskud

                                    Beløb vedrørende udskudte skatters tabsabsorberende evne, beregnet i overensstemmelse med artikel 207 i delegeret forordning (EU) 2015/35, begrundet med henvisning til sandsynlige fremtidige skattepligtige overskud

                                    R0670/C0130

                                    LAC DT begrundet i tilbageførsel, indeværende år

                                    Beløb vedrørende udskudte skatters tabsabsorberende evne, beregnet i overensstemmelse med artikel 207 i delegeret forordning (EU) 2015/35, begrundet i overskud fra tidligere år. Beløb vedrørende tab allokeret til det næste år.

                                    R0680/C0130

                                    LAC DT begrundet i tilbageførsel, kommende år

                                    Beløb vedrørende udskudte skatters tabsabsorberende evne, beregnet i overensstemmelse med artikel 207 i delegeret forordning (EU) 2015/35, begrundet i overskud fra tidligere år. Beløb vedrørende tab tildelt til årene efter det næste år.

                                    R0690/C0130

                                    Maximum for LAC DT

                                    Maximum for LAC DT, som kunne foreligge inden vurderingen af, hvorvidt stigningen i udskudte nettoskatteaktiver kan anvendes med henblik på justeringen, som omhandlet i artikel 207, stk. 2, i delegeret forordning (EU) 2015/35

                        2)

                        I afsnit S.25.02 — Solvenskapitalkrav — For selskaber, der anvender standardformlen og en partiel intern model, tilføjes de følgende rækker i tabellen:

                                       »Metode i forbindelse med skattesats

                                    R0590/C0109

                                    Metode baseret på gennemsnitlig skattesats

                                    En af valgmulighederne i følgende udtømmende liste anvendes:
                                    1. — Ja
                                    2. — Nej
                                    3. —Ikke relevant, fordi LAC DT ikke anvendes (i dette tilfælde er R0640 til R0690 ikke relevante)
                                    Se EIOPA's Retningslinjer for de forsikringsmæssige hensættelsers og de udskudte skatters tabsabsorberende evne (EIOPA-BoS-14/177)

                                       Beregning af justering for udskudte skatters tabsabsorberende evne (LAC DT)

                                    R0640/C0130

                                    Beløb/skøn vedrørende LAC DT

                                    Beløb/skøn vedrørende udskudte skatters tabsabsorberende evne, beregnet i overensstemmelse med artikel 207 i delegeret forordning (EU) 2015/35. LAC-beløbet i denne celle bør svare til værdien i celle R0310/C0100 i S.25.02.

                                    R0650/C0130

                                    Beløb/skøn vedrørende LAC DT begrundet i hjemfald af udskudte skatteforpligtelser

                                    Beløb/skøn vedrørende udskudte skatters tabsabsorberende evne, beregnet i overensstemmelse med artikel 207 i delegeret forordning (EU) 2015/35, begrundet i hjemfald af udskudte skatteforpligtelser

                                    R0660/C0130

                                    Beløb/skøn vedrørende LAC DT begrundet med henvisning til sandsynlige fremtidige skattepligtige overskud

                                    Beløb/skøn vedrørende udskudte skatters tabsabsorberende evne, beregnet i overensstemmelse med artikel 207 i delegeret forordning (EU) 2015/35, begrundet med henvisning til sandsynlige fremtidige skattepligtige overskud

                                    R0670/C0130

                                    Beløb/skøn vedrørende LAC DT begrundet i tilbageførsel, indeværende år

                                    Beløb vedrørende udskudte skatters tabsabsorberende evne, beregnet i overensstemmelse med artikel 207 i delegeret forordning (EU) 2015/35, begrundet i overskud fra tidligere år. Beløb vedrørende tab tildelt til det næste år.

                                    R0680/C0130

                                    Beløb/skøn vedrørende LAC DT begrundet i tilbageførsel, kommende år

                                    Beløb vedrørende udskudte skatters tabsabsorberende evne, beregnet i overensstemmelse med artikel 207 i delegeret forordning (EU) 2015/35, begrundet i overskud fra tidligere år. Beløb vedrørende tab tildelt til årene efter det næste år.

                                    R0690/C0130

                                    Beløb/skøn vedrørende maksimum for LAC DT

                                    Maximum for udskudte skatters tabsabsorberende evne, som kunne foreligge inden vurderingen af, hvorvidt stigningen i udskudte nettoskatteaktiver kan anvendes med henblik på justeringen, som omhandlet i artikel 207, stk. 2, i delegeret forordning (EU) 2015/35«

                        3)

                        I afsnit S.25.03 — Solvenskapitalkrav — For koncerner, der anvender komplette interne modeller, tilføjes følgende rækker i tabellen:

                                    »R0590/C0109

                                    Metode baseret på gennemsnitlig skattesats

                                    En af valgmulighederne i følgende udtømmende liste anvendes:
                                    1. — Ja
                                    2. — Nej
                                    3. —Ikke relevant, fordi LAC DT ikke anvendes (i dette tilfælde er R0640 til R0690 ikke relevante)
                                    Se EIOPA's Retningslinjer for de forsikringsmæssige hensættelsers og de udskudte skatters tabsabsorberende evne (EIOPA-BoS-14/177)

                                       Beregning af justering for udskudte skatters tabsabsorberende evne (LAC DT)

                                    R0640/C0130

                                    Beløb/skøn vedrørende LAC DT

                                    Beløb/skøn vedrørende udskudte skatters tabsabsorberende evne, som defineret i artikel 207 i delegeret forordning (EU) 2015/35. LAC-beløbet i denne celle bør svare til værdien i celle R0310/C0100 i S.25.02.

                                    R0650/C0130

                                    Beløb/skøn vedrørende LAC DT begrundet i hjemfald af udskudte skatteforpligtelser

                                    Beløb/skøn vedrørende udskudte skatters tabsabsorberende evne, som beregnet i overensstemmelse med artikel 207 i delegeret forordning (EU) 2015/35, begrundet i hjemfald af udskudte skatteforpligtelser

                                    R0660/C0130

                                    Beløb/skøn vedrørende LAC DT begrundet med henvisning til sandsynlige fremtidige skattepligtige overskud

                                    Beløb/skøn vedrørende udskudte skatters tabsabsorberende evne, som beregnet i overensstemmelse med artikel 207 i delegeret forordning (EU) 2015/35, begrundet med henvisning til sandsynlige fremtidige skattepligtige overskud

                                    R0670/C0130

                                    Beløb/skøn vedrørende LAC DT begrundet i tilbageførsel, indeværende år

                                    Beløb vedrørende udskudte skatters tabsabsorberende evne, beregnet i overensstemmelse med artikel 207 i delegeret forordning (EU) 2015/35, begrundet i overskud fra tidligere år. Beløb vedrørende tab tildelt til det næste år.

                                    R0680/C0130

                                    Beløb/skøn vedrørende LAC DT begrundet i tilbageførsel, kommende år

                                    Beløb vedrørende udskudte skatters tabsabsorberende evne, beregnet i overensstemmelse med artikel 207 i delegeret forordning (EU) 2015/35, begrundet i overskud fra tidligere år. Beløb vedrørende tab tildelt til årene efter det næste år.

                                    R0690/C0130

                                    Beløb/skøn vedrørende maksimum for LAC DT

                                    Maximum for udskudte skatters tabsabsorberende evne, som kunne foreligge inden vurderingen af, hvorvidt stigningen i udskudte nettoskatteaktiver kan anvendes med henblik på justeringen, som omhandlet i artikel 207, stk. 2, i delegeret forordning (EU) 2015/35«

               (*1)  Retningslinjer EIOPA-BoS-14/177 af 2. februar 2015 for de forsikringsmæssige hensættelsers og de udskudte skatters tabsabsorberende evne (https://eiopa.europa.eu/publications/eiopa-guidelines/guidelines-on-the-loss-absorbing-capacity-of-technical-provisions-and-deferred-taxes).«


title: Kommissionens gennemførelsesforordning (EU) 2019/2165 af 17. december 2019 om tilladelse til ændring af specifikationerne for den nye fødevare korianderfrøolie fra Coriandrum sativum i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (EØS-relevant tekst)

text:
                  18.12.2019

                  DA

                  Den Europæiske Unions Tidende

                  L 328/81

         KOMMISSIONENS GENNEMFØRELSESFORORDNING (EU) 2019/2165
         af 17. december 2019
         om tilladelse til ændring af specifikationerne for den nye fødevare korianderfrøolie fra Coriandrum sativum i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001 (1), særlig artikel 12, og
         ud fra følgende betragtninger:

                     (1)

                     I forordning (EU) 2015/2283 fastsættes det, at kun nye fødevarer, der er godkendt og opført på EU-listen, må markedsføres i Unionen.

                     (2)

                     Kommissionens gennemførelsesforordning (EU) 2017/2470 (2) om EU-listen over nye fødevarer blev vedtaget i henhold til artikel 8 i forordning (EU) 2015/2283.

                     (3)

                     I henhold til artikel 12 i forordning (EU) 2015/2283 skal Kommissionen træffe beslutning om godkendelse og markedsføring af en ny fødevare i Unionen og om ajourføring af EU-listen.

                     (4)

                     I overensstemmelse med Europa-Parlamentets og Rådets forordning (EF) nr. 258/97 (3) blev der ved Kommissionens gennemførelsesafgørelse 2014/155/EU (4) givet tilladelse til markedsføring af korianderfrøolie fra Coriandrum sativum som en ny levnedsmiddelingrediens til anvendelse i kosttilskud.

                     (5)

                     Den 2. juli 2019 indgav virksomheden Ovalie Innovation (»ansøgeren«) en ansøgning til Kommissionen om at ændre specifikationerne for korianderfrøolie fra Coriandrum sativum, jf. artikel 10, stk. 1, i forordning (EU) 2015/2283. Ansøgeren anmodede om en reduktion af minimumsniveauet for oliesyre fra de nuværende 8,0 % til 7,0 %.

                     (6)

                     Ansøgeren begrunder sin ansøgning ved at anføre, at ændringen er nødvendig for at tage højde for den naturlige variation af oliesyreniveauet, der kan konstateres i planten Coriandrum sativum.

                     (7)

                     Kommissionen finder det unødvendigt, at lade Den Europæiske Fødevaresikkerhedsautoritet (»autoriteten«) udføre en sikkerhedsevaluering af den aktuelle ansøgning, jf. artikel 10, stk. 3, i forordning (EU) 2015/2283. Oliesyre er den naturlige hovedbestanddel i olivenolie. Oliesyre forekommer også naturligt — på niveauer, der er identiske med de foreslåede niveauer i den nye fødevare — i en række andre basisfødevarer, der længe har været betegnet som sikre ved konsum.

                     (8)

                     Den foreslåede ændring i oliesyreniveauet i korianderfrøolie fra Coriandrum sativum ændrer ikke ved konklusionerne i autoritetens sikkerhedsvurdering (5), som støttede dens godkendelse ved gennemførelsesafgørelse 2014/155/EU. Specifikationerne for den nye fødevare korianderfrøolie fra Coriandrum sativum bør derfor ændres til det foreslåede oliesyreniveau.

                     (9)

                     De oplysninger, der forelægges i ansøgningen, danner et tilstrækkeligt grundlag til at fastslå, at de foreslåede ændringer af specifikationerne for den nye fødevare korianderfrøolie fra Coriandrum sativum er i overensstemmelse med artikel 12 i forordning (EU) 2015/2283.

                     (10)

                     Bilaget til gennemførelsesforordning (EU) 2017/2470 bør derfor ændres.

                     (11)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            EU-listen over godkendte nye fødevarer, som er omhandlet i artikel 6 i forordning (EU) 2015/2283 og foreligger i gennemførelsesforordning (EU) 2017/2470, og som vedrører den nye fødevare korianderfrøolie fra Coriandrum sativum, ændres som angivet i bilaget til nærværende forordning.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. december 2019.

                  På Kommissionens vegne

               Ursula VON DER LEYEN
               Formand

            (1)  EUT L 327 af 11.12.2015, s. 1.

            (2)  Kommissionens gennemførelsesforordning (EU) 2017/2470 af 20. december 2017 om EU-listen over nye fødevarer i overensstemmelse med Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 72).

            (3)  Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (EFT L 43 af 14.2.1997, s. 1).

            (4)  Kommissionens gennemførelsesafgørelse 2014/155/EU af 19. marts 2014 om tilladelse til markedsføring af korianderfrøolie som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (EUT L 85 af 21.3.2014, s. 13).

            (5)  EFSA Journal 2013;11(10):3422.

            BILAG
            I bilaget til gennemførelsesforordning (EU) 2017/2470 affattes oplysningerne vedrørende »Korianderfrøolie fra Coriandrum sativum« i tabel 2 (Specifikationer) således:

                        ‘Godkendt ny fødevare

                        Specifikationer

                        »Korianderfrøolie fra Coriandrum sativum

                           Beskrivelse/definition:

                        Korianderfrøolie er en olie, som indeholder glycerider af fedtsyrer, og som er fremstillet af frø fra korianderplanten Coriandrum sativum L.

                        Svag gullig farve, uden smag
                        CAS-nr.: 8008-52-4
                        Fedtsyresammensætning:
                        Palmitinsyre (C16:0): 2-5 %
                        Stearinsyre (C18:0): < 1,5 %
                        Petroselinsyre (cis-C18:1(n-12)): 60-75 %
                        Oliesyre (cis-C18:1(n-9)): 7-15 %
                        Linolsyre (C18:2): 12-19 %
                        α-linolsyre (C18:3): < 1,0 %
                        Transfedtsyrer: ≤ 1,0 %

                           Renhed:

                        Brydningsindeks (20 °C): 1,466-1,474
                        Syretal: ≤ 2,5 mg KOH/g
                        Peroxidtal (PV): ≤ 5,0 meq/kg
                        Iodtal: 88-110 enheder
                        Forsæbningstal: 179-200 mg KOH/g
                        Uforsæbelige bestanddele: ≤ 15 g/kg«’.


title: Kommissionens gennemførelsesforordning (EU) 2020/145 af 3. februar 2020 om ændring af gennemførelsesforordning (EU) nr. 433/2012 om gennemførelsesbestemmelser til Europa-Parlamentets og Rådets forordning (EU) nr. 1236/2010 for så vidt angår fremsendelsen af rapporter og oplysninger til Kommissionen for Fiskeriet i det Nordøstlige Atlanterhav

text:
                  4.2.2020

                  DA

                  Den Europæiske Unions Tidende

                  L 31/1

         KOMMISSIONENS GENNEMFØRELSESFORORDNING (EU) 2020/145
         af 3. februar 2020
         om ændring af gennemførelsesforordning (EU) nr. 433/2012 om gennemførelsesbestemmelser til Europa-Parlamentets og Rådets forordning (EU) nr. 1236/2010 for så vidt angår fremsendelsen af rapporter og oplysninger til Kommissionen for Fiskeriet i det Nordøstlige Atlanterhav
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1236/2010 af 15. december 2010 om en kontrol- og håndhævelsesordning for det område, der er omfattet af konventionen om det fremtidige multilaterale samarbejde vedrørende fiskeriet i det nordøstlige Atlanterhav, og om ophævelse af Rådets forordning (EF) nr. 2791/1999 (1), særlig artikel 9 og 11, og
         ud fra følgende betragtninger:

                     (1)

                     Ved forordning (EU) nr. 1236/2010 fastlægges der visse specifikke kontrolforanstaltninger med henblik på at overvåge fiskeriaktiviteter i det område, der henhører under Kommissionen for Fiskeriet i det Nordøstlige Atlanterhav (NEAFC). Kommissionens gennemførelsesforordning (EU) nr. 433/2012 (2) fastlægger gennemførelsesbestemmelser til forordning (EU) nr. 1236/2010.

                     (2)

                     I henhold til artikel 12, stk. 2, i forordning (EU) nr. 1236/2010 skal medlemsstaterne sørge for, at de rapporter og oplysninger, der sendes til NEAFC's sekretariat, er i overensstemmelse med det dataudvekslingsformat og de datakommunikationssystemer, der er fastsat i henhold til artikel 16 i Kommissionens gennemførelsesforordning (EU) nr. 433/2012.

                     (3)

                     NEAFC nåede på sit årsmøde i 2018 til enighed om et nyt elektronisk indberetningssystem til meddelelse af data mellem de kontraherende parter og NEAFC's sekretariat baseret på UN/FLUX-standarden (3). NEAFC har besluttet, at Den Europæiske Union skal være den første af NEAFC's kontraherende parter, der skal gennemføre det nye elektroniske indberetningssystem. Så snart Kommissionen underretter NEAFC's sekretariat om, at den er klar til at påbegynde gennemførelsen af det nye indberetningssystem, og NEAFC har fastslået, at de tekniske forberedelser på anvendelsen af UN/FLUX-standarden er afsluttet, vil NEAFC træffe afgørelse om, fra hvilken dato den nye standard finder anvendelse for dataudveksling. Det nye indberetningssystem vil først blive anvendt mellem EU og NEAFC's sekretariat, og andre kontraherende parter skal gennemføre systemet senest to år efter dets ikrafttræden.

                     (4)

                     Gennemførelsen af det nye elektroniske indberetningssystem kræver forberedelse i Kommissionen og på medlemsstatsplan. For at undgå unødige forsinkelser i gennemførelsen af det nye indberetningssystem er det derfor nødvendigt at fastsætte en dato for, hvornår de pågældende medlemsstater bør være i stand til at gennemføre de nye dataudvekslingsformater og datakommunikationssystemer.

                     (5)

                     Kommissionen meddeler medlemsstaterne datoen for, hvornår gennemførelsesperioden for det nye elektroniske indberetningssystem starter, når NEAFC har truffet afgørelse herom.

                     (6)

                     Gennemførelsesforordning (EU) nr. 433/2012 skal derfor ændres.

                     (7)

                     Foranstaltningerne i denne forordning er i overensstemmelse med udtalelse fra Forvaltningskomitéen for Fiskeri og Akvakultur —

               VEDTAGET DENNE FORORDNING:

            Artikel 1
            Artikel 16 i gennemførelsesforordning (EU) nr. 433/2012 affattes således:

                  »Artikel 16
                  Meddelelser til NEAFC's sekretariat

                     1.   De dataudvekslingsformater og datakommunikationssystemer, der er omhandlet i artikel 12, stk. 2, i forordning (EU) nr. 1236/2010, og som anvendes ved fremsendelse af rapporter og oplysninger til NEAFC's sekretariat, skal fortsat være i overensstemmelse med de regler, der er fastlagt i nærværende forordnings bilag X, indtil den i stk. 3 omhandlede dato; de koder, der skal anvendes i forbindelse med meddelelser til NEAFC's sekretariat, er anført i bilag XI.

                     2.   Medlemsstaterne afslutter senest den 1. november 2020 alle de nødvendige tekniske forberedelser, der gør det muligt at anvende følgende dataudvekslingsformater og datakommunikationssystemer ved fremsendelse af rapporter og oplysninger til NEAFC's sekretariat til følgende formål:

                                 a)

                                 Udveksling af fiskerilogbogsdata, data vedrørende forudgående meddelelse, omladningsopgørelsesdata og landingsopgørelsesdata anvendes formatet Fishing Activity Domain XML Schema Definition baseret på UN/FLUX P1000-3-standarden. Dataudvekslingen skal være i overensstemmelse med det FLUX Fishing Activities-gennemførelsesdokument, der er vedtaget af NEAFC.

                                 b)

                                 Indberetning af data fra fartøjsovervågningssystemet anvendes formatet Vessel Position Domain XML Schema Definition baseret på UN/FLUX P1000-7-standarden. Dataudvekslingen skal være i overensstemmelse med det FLUX Vessel Position-gennemførelsesdokument, der er vedtaget af NEAFC.

                     3.   Medlemsstaterne anvender de dataudvekslingsformater og datakommunikationssystemer, der er omhandlet i stk. 2, fra den dato, som Kommissionen skal meddele efter NEAFC's afgørelse herom. Dataudvekslingen skal være i overensstemmelse med de FLUX-gennemførelsesdokumenter, der er vedtaget af NEAFC.

                     4.   Uanset stk. 1 og 3 kan medlemsstaterne anvende det dataudvekslingsformat, der er omhandlet i stk. 2, litra b), til at indberette data fra fartøjsovervågningssystemet fra denne forordnings ikrafttræden. Medlemsstaterne underretter Kommissionen om, fra hvilken dato det nye dataudvekslingsformat vil blive anvendt.«

            Artikel 2
            Denne forordning træder i kraft på syvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 3. februar 2020.

                  På Kommissionens vegne

               Ursula VON DER LEYEN

                  Formand

            (1)  EUT L 348 af 31.12.2010, s. 17.

            (2)  Kommissionens gennemførelsesforordning (EU) nr. 433/2012 af 23. maj 2012 om gennemførelsesbestemmelser til Europa-Parlamentets og Rådets forordning (EU) nr. 1236/2010 om en kontrol- og håndhævelsesordning for det område, der er omfattet af konventionen om det fremtidige multilaterale samarbejde vedrørende fiskeriet i det nordøstlige Atlanterhav (EUT L 136 af 25.5.2012, s. 41).

            (3)  Rapport om det 37. årsmøde i NEAFC (den 13.-16. november 2018), punkt 12.7.


title: Kommissionens gennemførelsesforordning (EU) 2020/147 af 3. februar 2020 om godkendelse af et præparat af Saccharomyces cerevisiae CNCM I-4407 som fodertilsætningsstof til fravænnede grise, søer (med henblik på at opnå en gunstig virkning hos pattegrise) og malkekøer, og om ændring af forordning (EF) nr. 2148/2004, (EF) nr. 1288/2004 og (EF) nr. 1811/2005 (indehaver af godkendelsen er S.I. Lesaffre) (EØS-relevant tekst)

text:
                  4.2.2020

                  DA

                  Den Europæiske Unions Tidende

                  L 31/7

         KOMMISSIONENS GENNEMFØRELSESFORORDNING (EU) 2020/147
         af 3. februar 2020
         om godkendelse af et præparat af Saccharomyces cerevisiae CNCM I-4407 som fodertilsætningsstof til fravænnede grise, søer (med henblik på at opnå en gunstig virkning hos pattegrise) og malkekøer, og om ændring af forordning (EF) nr. 2148/2004, (EF) nr. 1288/2004 og (EF) nr. 1811/2005 (indehaver af godkendelsen er S.I. Lesaffre)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådan godkendelse.

                     (2)

                     Artikel 10, stk. 2, i forordning (EF) nr. 1831/2003 indeholder bestemmelser om en ny vurdering af tilsætningsstoffer, der er godkendt i henhold til Rådets direktiv 70/524/EØF (2).

                     (3)

                     Præparatet af Saccharomyces cerevisiae CNCM I-4407 (tidligere Saccharomyces cerevisiae NCYC Sc 47) blev godkendt uden tidsbegrænsning i overensstemmelse med direktiv 70/524/EØF som tilsætningsstof til foder til fravænnede smågrise ved Kommissionens forordning (EF) nr. 2148/2004 (3), til søer ved Kommissionens forordning (EF) nr. 1288/2004 (4) og til malkekøer ved Kommissionens forordning (EF) nr. 1811/2005 (5). Præparatet blev derpå opført i registret over fodertilsætningsstoffer som et eksisterende produkt, jf. artikel 10, stk. 1, i forordning (EF) nr. 1831/2003.

                     (4)

                     I overensstemmelse med artikel 10, stk. 2, i forordning (EF) nr. 1831/2003, er der indgivet en ansøgning om en ny vurdering af præparatet af Saccharomyces cerevisiae CNCM I-4407 (tidligere Saccharomyces cerevisiae NCYC Sc 47) som fodertilsætningsstof til fravænnede smågrise, søer og malkekøer. Ansøgeren har anmodet om, at tilsætningsstoffet klassificeres i tilsætningsstofkategorien »zootekniske tilsætningsstoffer«. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.

                     (5)

                     Den Europæiske Fødevaresikkerhedsautoritet (»autoriteten«) konkluderede i sin udtalelse af 22. januar 2019 (6), at præparatet af Saccharomyces cerevisiae CNCM I-4407 på de foreslåede anvendelsesbetingelser ikke har nogen skadelig virkning på dyrs eller menneskers sundhed eller på miljøet. Autoriteten mente, at tilsætningsstoffet har potentiale til at forbedre resultatparametrene hos fravænnede smågrise og søer med henblik på at opnå en gunstig virkning pattegrise. Den konkluderede også, at tilsætningsstoffet i to undersøgelser viste en positiv virkning på resultater for malkekøer. Autoriteten mener ikke, at der er behov for særlige krav vedrørende overvågning efter markedsføringen. Den har også gennemgået den rapport om metoder til analyse af fodertilsætningsstoffet, der blev forelagt af det ved forordning (EF) nr. 1831/2003 oprettede referencelaboratorium.

                     (6)

                     Da tilsætningsstoffet allerede har vist sig at forbedre resultatparametrene hos andre drøvtyggere, der anvendes til mejeriproduktion, nemlig malkegeder, malkefår og malkebøfler, blev det vurderet, at betingelserne for dokumentation af tilsætningsstoffets effektivitet for malkekøer er opfyldt ved resultaterne i de to in vivo-undersøgelser.

                     (7)

                     Vurderingen af præparatet af Saccharomyces cerevisiae CNCM I-4407 viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.

                     (8)

                     Som følge af at der gives en ny godkendelse i henhold til forordning (EF) nr. 1831/2003, bør forordning (EF) nr. 2148/2004, (EF) nr. 1288/2004 og (EF) nr. 1811/2005 ændres.

                     (9)

                     Da der ikke er sikkerhedshensyn, som kræver øjeblikkelig anvendelse af ændringerne i betingelserne for godkendelsen, bør der indrømmes en overgangsperiode, så berørte parter kan forberede sig på at opfylde de nye krav i godkendelsen.

                     (10)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »tarmflorastabilisatorer«, godkendes som fodertilsætningsstof på de betingelser, der er fastsat i bilaget.

            Artikel 2
            I bilag II til forordning (EF) nr. 2148/2004 udgår rækken vedrørende E 1702 Saccharomyces cerevisiae NCYC Sc 47.

            Artikel 3
            I bilag I til forordning (EF) nr. 1288/2004 udgår rækken vedrørende E 1702 Saccharomyces cerevisiae NCYC Sc 47.

            Artikel 4
            I bilag III til forordning (EF) nr. 1811/2005 udgår rækken E 1702 Saccharomyces cerevisiae NCYC Sc 47.

            Artikel 5
            Det i bilaget opførte præparat samt foder, der indeholder dette præparat, som er produceret og mærket før den 24. august 2020 i overensstemmelse med de regler, der finder anvendelse før den 24. februar 2020 kan fortsat markedsføres og anvendes, indtil de eksisterende lagre er brugt op.

            Artikel 6
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 3. februar 2020.

                  På Kommissionens vegne

                  Formand

               Ursula VON DER LEYEN

            (1)  EUT L 268 af 18.10.2003, s. 29.

            (2)  Rådets direktiv 70/524/EØF af 23. november 1970 om tilsætningsstoffer til foderstoffer (EFT L 270 af 14.12.1970, s. 1).

            (3)  Kommissionens forordning (EF) nr. 2148/2004 af 16. december 2004 om henholdsvis permanent og foreløbig godkendelse af visse tilsætningsstoffer og tilladelse til nye anvendelser af et allerede godkendt tilsætningsstof til foderstoffer (EUT L 370 af 17.12.2004, s. 24).

            (4)  Kommissionens forordning (EF) nr. 1288/2004 af 14. juli 2004 om permanent tilladelse til visse tilsætningsstoffer og foreløbig tilladelse til en ny anvendelse af et tilsætningsstof, der allerede er tilladt i foderstoffer (EUT L 243 af 15.7.2004, s. 10).

            (5)  Kommissionens forordning (EF) nr. 1811/2005 af 4. november 2005 om foreløbig og permanent godkendelse af visse fodertilsætningsstoffer og foreløbig godkendelse af en ny anvendelse af et allerede godkendt fodertilsætningsstof (EUT L 291 af 5.11.2005, s. 12).

            (6)  EFSA Journal 2019 17(3):5600.

            BILAG

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof

                        Sammensætning, kemisk betegnelse, beskrivelse, analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        CFU/kg fuldfoder med et vandindhold på 12 %:

                           Kategori af zootekniske tilsætningsstoffer. Funktionel gruppe: Tarmflorastabilisatorer

                        4b1702

                        S.I. Lesaffre

                           Saccharomyces cerevisiae CNCM I-4407

                           Tilsætningsstoffets sammensætning:

                        Præparat af Saccharomyces cerevisiae CNCM I-4407 med et indhold i fast form på mindst
                        5 × 109 CFU/g tilsætningsstof
                        Fast form

                           Aktivstoffets karakteristika:

                        Levedygtige celler af Saccharomyces cerevisiae CNCM I-4407

                           Analysemetode
                            (1)

                        Kvantitativ bestemmelse: pladespredningsmetoden under anvendelse af chloramphenicoldextrosegærekstraktagar (EN 15789:2009).
                        Identifikation: Polymerasekædereaktion (PCR-metoden) CEN/TS 15790:2008.

                        Smågrise (fravænnede)
                        Søer

                        —

                        5 × 109

                                    1.

                                    I brugsvejledningen for anvendelsen af tilsætningsstoffet og forblandingen angives oplagringsbetingelserne og stabilitet over for varmebehandling.

                                    2.

                                    Tilsætningsstoffet skal anvendes i foder til søer med henblik på at opnå en gunstig virkning hos pattegrise.

                                    3.

                                    Foderstofvirksomhedslederne skal fastlægge driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved anvendelse. I tilfælde, hvor risiciene ikke kan fjernes eller begrænses til et minimum ved hjælp af disse procedurer og foranstaltninger, må tilsætningsstoffet og forblandingerne kun anvendes med de fornødne personlige værnemidler, herunder åndedrætsværn.

                        24.2.2030

                        Malkekøer

                        4 × 108

               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.


title: Kommissionens gennemførelsesforordning (EU) 2020/… af 5. februar 2020 om godkendelse af et præparat af oreganoolie, kommenolie, carvacrol, methylsalicylat og L-menthol som tilsætningsstof til foder til fravænnede smågrise (indehaver af godkendelsen er Biomin GmbH) (EØS-relevant tekst)

text:
                  6.2.2020

                  DA

                  Den Europæiske Unions Tidende

                  L 34/25

         KOMMISSIONENS GENNEMFØRELSESFORORDNING (EU) 2020/…
         af 5. februar 2020
         om godkendelse af et præparat af oreganoolie, kommenolie, carvacrol, methylsalicylat og L-menthol som tilsætningsstof til foder til fravænnede smågrise (indehaver af godkendelsen er Biomin GmbH)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådan godkendelse.

                     (2)

                     Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af et præparat af oreganoolie, kommenolie, carvacrol, methylsalicylat og L-menthol. Ansøgningen var vedlagt de oplysninger og dokumenter, der kræves i henhold til samme forordnings artikel 7, stk. 3.

                     (3)

                     Ansøgningen vedrører godkendelse af et præparat af oreganoolie, kommenolie, carvacrol, methylsalicylat og L-menthol som tilsætningsstof til foder til fravænnede smågrise (indehaver af godkendelsen er Biomin GmbH)

                     (4)

                     Den Europæiske Fødevaresikkerhedsautoritet (»autoriteten«) konkluderede i sin udtalelse af 2. april 2019 (2), at præparatet af oreganoolie, kommenolie, carvacrol, methylsalicylat og L-menthol under de foreslåede anvendelsesbetingelser ikke har skadelige virkninger på dyrs sundhed, forbrugernes sikkerhed eller miljøet. Den konkluderede også, at eksponering af brugere ved indånding er usandsynlig, og at der ikke kan drages nogen konklusion om, hvorvidt tilsætningsstoffet virker sensibiliserende på huden eller øjnene. Kommissionen mener derfor, at der bør træffes passende beskyttelsesforanstaltninger for at forhindre negative virkninger for menneskers sundhed, navnlig hvad angår brugerne af tilsætningsstoffet. Autoriteten konkluderede, at tilsætningsstoffet potentielt kan være effektivt med henblik på forbedring af zootekniske egenskaber. Autoriteten mener ikke, at der er behov for særlige krav vedrørende overvågning efter markedsføringen. Den har også gennemgået den rapport om metoder til analyse af fodertilsætningsstoffet, der blev forelagt af det ved forordning (EF) nr. 1831/2003 oprettede referencelaboratorium.

                     (5)

                     Vurderingen af præparatet af oreganoolie, kommenolie, carvacrol, methylsalicylat og L-menthol viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.

                     (6)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »andre zootekniske tilsætningsstoffer«, godkendes som fodertilsætningsstof på de betingelser, der er fastsat i bilaget.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 5. februar 2020.

                  På Kommissionens vegne

               Ursula VON DER LEYEN

                  Formand

            (1)  EUT L 268 af 18.10.2003, s. 29.

            (2)  EFSA Journal 2019;17(4):5688.

            BILAG

                        Tilsætningsstoffets identifikationsnummer

                        Navn på indehaveren af godkendelsen

                        Tilsætningsstof

                        Sammensætning, kemisk betegnelse, beskrivelse, analysemetode

                        Dyreart eller -kategori

                        Maksimumsalder

                        Minimumsindhold

                        Maksimumsindhold

                        Andre bestemmelser

                        Godkendelse gyldig til

                        mg tilsætningsstof/kg fuldfoder med et vandindhold på 12 %

                           Kategori af zootekniske tilsætningsstoffer. Funktionel gruppe: andre zootekniske tilsætningsstoffer (forbedring af zootekniske egenskaber).

                        4d19

                        Biomin GmbH

                        Oreganoolie, kommenolie, carvacrol, methylsalicylat og L-menthol

                           Tilsætningsstoffets sammensætning

                        Præparat af:

                                    —

                                    æteriske olier af oregano (Origanum vulgare L.) (60-80 mg/g) og kommenfrø (Carum carvi L.) (5-10 mg/g),

                                    —

                                    carvacrol (60-80mg/g), methylsalicylat (10-40 mg/g) og L-menthol (30-55 mg/g)

                              Fast form

                        Fravænnede smågrise

                        —

                        75

                        125

                                    1.

                                    I brugsvejledningen for anvendelsen af tilsætningsstoffet og forblandingerne angives oplagringsbetingelserne og stabilitet over for varmebehandling.

                                    2.

                                    Foderstofvirksomhedslederne fastlægger driftsprocedurer og administrative foranstaltninger for brugerne af tilsætningsstoffet og forblandingerne med henblik på at imødegå risici ved anvendelse. Hvis disse risici ikke kan fjernes eller begrænses til et minimum ved hjælp af sådanne procedurer og foranstaltninger, skal tilsætningsstoffet og forblandingerne anvendes med personlige værnemidler, herunder hud- og øjenbeskyttelse.

                        26. februar 2030

                           Aktivstoffets karakteristika

                        Oreganoolie (Origanum vulgare L.) (CAS-nr.: 8007-11-2) med et indhold af linalool på 1,8-16 mg/g
                        Kommenolie (Carum carvi L.) (CAS-nr. 8000-42-8) med et indhold af d-carvon på 2,5-6,5 mg/g
                        Carvacrololie (CAS-nr.: 499-75-2) ≥ 99 % med et indhold af carvacrol på 95-140 mg/g (fra oregano og ren carvacrol)
                        Methylsalicylat (CAS-nr.: 119-36-8
                        L-Menthol (CAS-nr.: 2216-51-8).

                           Analysemetode
                            (1)

                        Kvantificering af aktivstoffet i tilsætningsstoffet: Gaskromatografi i kombination med flammeioniseringsdetektor (GC-FID).

               (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.


title: Kommissionens gennemførelsesforordning (EU) 2020/463 af 24. marts 2020 om registrering af en betegnelse i registret over beskyttede oprindelsesbetegnelser og beskyttede geografiske betegnelser »Kiwi de Corse« (BGB)

text:
                  31.3.2020

                  DA

                  Den Europæiske Unions Tidende

                  L 98/1

         KOMMISSIONENS GENNEMFØRELSESFORORDNING (EU) 2020/463
         af 24. marts 2020
         om registrering af en betegnelse i registret over beskyttede oprindelsesbetegnelser og beskyttede geografiske betegnelser »Kiwi de Corse« (BGB)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Frankrigs ansøgning om registrering af betegnelsen »Kiwi de Corse« er blevet offentliggjort i Den Europæiske Unions Tidende (2), jf. artikel 50, stk. 2, litra a), i forordning (EU) nr. 1151/2012.

                     (2)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Kiwi de Corse« registreres —

               VEDTAGET DENNE FORORDNING:

            Artikel 1
            Betegnelsen »Kiwi de Corse« (BGB) registreres.
            Betegnelsen i stk. 1 henviser til et produkt i kategori 1.6. Frugt, grøntsager og korn, også forarbejdet, i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 24. marts 2020.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  EUT C 403 af 29.11.2019, s. 74.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 du 19.6.2014, s. 36).


title: Kommissionens gennemførelsesforordning (EU) 2020/466 af 30. marts 2020 om midlertidige foranstaltninger til begrænsning af risici for menneskers, dyrs og planters sundhed og dyrevelfærden i forbindelse med visse alvorlige forstyrrelser i medlemsstaternes kontrolsystemer som følge af coronavirussygdommen (covid-19) (EØS-relevant tekst)

text:
                  31.3.2020

                  DA

                  Den Europæiske Unions Tidende

                  L 98/30

         KOMMISSIONENS GENNEMFØRELSESFORORDNING (EU) 2020/466
         af 30. marts 2020
         om midlertidige foranstaltninger til begrænsning af risici for menneskers, dyrs og planters sundhed og dyrevelfærden i forbindelse med visse alvorlige forstyrrelser i medlemsstaternes kontrolsystemer som følge af coronavirussygdommen (covid-19)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (1), særlig artikel 141, stk. 1, og
         ud fra følgende betragtninger:

                     (1)

                     Ved forordning (EU) 2017/625 er der fastsat regler for bl.a. medlemsstaternes kompetente myndigheders gennemførelse af offentlig kontrol og andre officielle aktiviteter. Ved forordningen tillægges Kommissionen også beføjelse til ved en gennemførelsesretsakt at vedtage hensigtsmæssige midlertidige foranstaltninger til begrænsning af risici for bl.a. menneskers, dyrs og planters sundhed og dyrevelfærden, hvis den har dokumentation for en alvorlig forstyrrelse i en medlemsstats kontrolsystem.

                     (2)

                     Den aktuelle krise i relation til coronavirussygdommen (covid-19) udgør en ekstraordinær, hidtil uset udfordring for medlemsstaterne for så vidt angår deres muligheder for fuldt ud at gennemføre offentlig kontrol og andre officielle aktiviteter i overensstemmelse med EU-lovgivningen.

                     (3)

                     I sine »Retningslinjer for grænseforvaltningsforanstaltninger for at beskytte sundheden og sikre adgangen til varer og vigtige tjenesteydelser« (2) understregede Kommissionen, at det indre markeds funktion ikke må bringes i fare i den nuværende situation. Desuden bør medlemsstaterne fortsat sikre bevægeligheden for varer.

                     (4)

                     I henhold til forordning (EU) 2017/625 er medlemsstaterne forpligtet til at indføre et kontrolsystem bestående af kompetente myndigheder, der er udpeget til at gennemføre offentlig kontrol og andre officielle aktiviteter. De kompetente myndigheder skal først og fremmest, i henhold til nævnte forordnings artikel 5, stk. 1, litra e), råde over eller have adgang til et tilstrækkeligt stort personale med passende kvalifikationer og erfaring, således at offentlig kontrol og andre officielle aktiviteter kan gennemføres effektivt.

                     (5)

                     I forbindelse med den aktuelle covid-19-krise har medlemsstaterne indført betydelige flytningsrestriktioner for deres befolkninger for at beskytte menneskers sundhed.

                     (6)

                     En række medlemsstater har meddelt Kommissionen, at disse flytningsrestriktioner har haft alvorlige konsekvenser for deres muligheder for at sende egnet personale ud til offentlig kontrol og andre officielle aktiviteter som påkrævet i henhold til forordning (EU) 2017/625.

                     (7)

                     En række medlemsstater har specifikt underrettet Kommissionen om vanskeligheder med at gennemføre offentlig kontrol og andre officielle aktiviteter, der kræver, at kontrolpersonalet er fysisk til stede. Især klinisk undersøgelse af dyr, visse former for kontrol af animalske produkter, planter og planteprodukter og af ikke-animalske fødevarer og foderstoffer samt testning af prøver på officielle laboratorier udpeget af medlemsstaterne giver anledning til vanskeligheder.

                     (8)

                     Det følger af EU-lovgivningen til regulering af handelen med levende dyr og avlsmateriale i det indre marked, navnlig Rådets direktiv 64/432/EØF (3), 88/407/EØF (4), 89/556/EØF (5), 90/429/EØF (6), 91/68/EØF (7), 92/65/EØF (8), 2006/88/EF (9), 2009/156/EF (10) og 2009/158/EF (11), at sendinger af dyr og avlsmateriale, som flyttes mellem medlemsstater, under hele flytningen skal ledsages af de originale dyresundhedscertifikater.

                     (9)

                     Flere medlemsstater har også meddelt Kommissionen, at offentlig kontrol og andre officielle aktiviteter, der resulterer i undertegnelse og udstedelse af originale officielle certifikater og officielle attester i papirform, som skal ledsage sendinger af dyr og avlsmateriale, der flyttes mellem medlemsstater eller indføres til Unionen, i øjeblikket ikke kan gennemføres i overensstemmelse med EU-lovgivningen.

                     (10)

                     Det bør derfor midlertidigt være tilladt at benytte et alternativ til forelæggelse af originale officielle certifikater og officielle attester i papirform under hensyntagen til, hvordan de registrerede brugere anvender Traces-systemet (Trade Control and Expert System) som omhandlet i Kommissionens gennemførelsesforordning (EU) 2019/1715 (12), og til, at det i øjeblikket ikke er teknisk muligt at udstede elektroniske certifikater i overensstemmelse med nævnte gennemførelsesforordning i Traces. Dette alternativ bør ikke berøre operatørernes forpligtelse i henhold til forordning (EU) 2017/625 til at forelægge originaldokumenterne, i det omfang det er teknisk muligt.

                     (11)

                     Der bør i lyset af disse særlige omstændigheder træffes foranstaltninger til at forhindre alvorlige sundhedsrisici for de kompetente myndigheders personale, uden at det går ud over forebyggelsen af risici for menneskers, dyrs og planters sundhed forårsaget af dyr og planter og produkter heraf og uden at sætte forebyggelsen af risici for dyrevelfærden over styr. Samtidig bør det sikres, at det indre marked, baseret på EU-lovgivningen om agrofødevarekæden, fungerer korrekt.

                     (12)

                     Medlemsstater, der oplever alvorlige vanskeligheder med anvendelsen af deres eksisterende kontrolsystemer, bør derfor kunne anvende de midlertidige foranstaltninger, der hjemles ved denne forordning, i det omfang det er nødvendigt for at håndtere de relevante alvorlige forstyrrelser i deres kontrolsystemer. Medlemsstaterne bør træffe alle nødvendige foranstaltninger til snarest muligt at afhjælpe de alvorlige forstyrrelser i deres kontrolsystemer.

                     (13)

                     Medlemsstater, der anvender de ved denne forordning hjemlede midlertidige foranstaltninger, bør underrette Kommissionen og de øvrige medlemsstater herom samt om foranstaltninger, der træffes for at afhjælpe vanskelighederne med gennemførelsen af offentlig kontrol og andre officielle aktiviteter i overensstemmelse med forordning (EU) 2017/625.

                     (14)

                     Denne forordning bør finde anvendelse i to måneder med henblik på at lette tilrettelæggelsen og gennemførelsen af offentlig kontrol og andre officielle aktiviteter under COVID-19-krisen. I lyset af de oplysninger, der er modtaget fra en række medlemsstater, og som tyder på, at der er behov for midlertidige foranstaltninger øjeblikkeligt, bør denne forordning træde i kraft dagen efter offentliggørelsen

                     (15)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Ved denne forordning fastsættes der midlertidige foranstaltninger, som er nødvendige for at begrænse de omfattende risici for menneskers, dyrs og planters sundhed og dyrevelfærden, med det formål at afhjælpe alvorlige forstyrrelser i medlemsstaternes kontrolsystemer på baggrund af krisen i relation til covid-19.

            Artikel 2
            Medlemsstater, der ønsker at anvende de ved denne forordning hjemlede midlertidige foranstaltninger, underretter Kommissionen og de øvrige medlemsstater herom samt om foranstaltninger, der træffes for at afhjælpe deres problemer med at gennemføre offentlig kontrol og andre officielle aktiviteter i overensstemmelse med forordning (EU) 2017/625.

            Artikel 3
            Offentlig kontrol og andre officielle aktiviteter kan undtagelsesvis gennemføres af en eller flere fysiske personer, som af den kompetente myndighed specifikt er bemyndiget hertil på grundlag af deres kvalifikationer, uddannelse og praktiske erfaring, som er i kontakt med den kompetente myndighed ved hjælp af et hvilket som helst tilgængeligt kommunikationsmiddel, og som er forpligtet til at følge den kompetente myndigheds instrukser vedrørende gennemførelsen af de(n) pågældende offentlige kontrol og andre officielle aktiviteter. Sådanne personer skal handle upartisk og må ikke have interessekonflikter i forhold til den offentlige kontrol og de andre officielle aktiviteter, de gennemfører.

            Artikel 4
            Offentlig kontrol og andre officielle aktiviteter vedrørende officielle certifikater og officielle attester kan undtagelsesvis gennemføres i form af offentlig kontrol af en elektronisk kopi af originalen af sådanne certifikater eller attester eller af en elektronisk udgave af det certifikat eller den attest, der forelægges og indgives i Traces, forudsat at den person, der er ansvarlig for at forelægge det officielle certifikat eller den officielle attest, forelægger den kompetente myndighed en erklæring om, at originalen af det officielle certifikat eller den officielle attest vil blive indgivet så hurtigt som teknisk muligt. Ved gennemførelsen af sådan offentlig kontrol og andre officielle aktiviteter tager den kompetente myndighed hensyn til risikoen for, at de pågældende dyr og varer ikke er i overensstemmelse med reglerne, og til operatørens historik med hensyn til resultaterne af den offentlige kontrol, der er gennemført af dem og deres overholdelse af de regler, der er omhandlet i artikel 1, stk. 2, i forordning (EU) 2017/625.

            Artikel 5
            Offentlig kontrol og andre officielle aktiviteter kan undtagelsesvis gennemføres:

                        a)

                        hvis der er tale om analyser, test eller diagnosticeringer, som skal udføres af officielle laboratorier, af ethvert laboratorium, der midlertidigt er udpeget til dette formål af den kompetente myndighed

                        b)

                        hvis der er tale om fysiske møder med operatører og deres personale i relation til offentlige kontrolmetoder og -teknikker som omhandlet i artikel 14 i forordning (EU) 2017/625, ved hjælp af en tilgængelig fjernkommunikationsteknik.

            Artikel 6
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes indtil den 1. juni 2020.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30. marts 2020.

                  På Kommissionens vegne

               Ursula VON DER LEYEN

                  Formand

            (1)  EUT L 95 af 7.4.2017, s. 1.

            (2)  C(2020) 1753 final af 16. marts 2020.

            (3)  Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (EFT 121 af 29.7.1964, s. 1977/64).

            (4)  Rådets direktiv 88/407/EØF af 14. juni 1988 om fastsættelse af de veterinærpolitimæssige krav i forbindelse med handelen inden for Fællesskabet med frosset tyresæd og indførsel heraf (EFT L 194 af 22.7.1988, s. 10).

            (5)  Rådets direktiv 89/556/EØF af 25. september 1989 om fastsættelse af veterinærpolitimæssige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredjelande (EFT L 302 af 19.10.1989, s. 1).

            (6)  Rådets direktiv 90/429/EØF af 26. juni 1990 om fastsættelse af de dyresundhedsmæssige krav i forbindelse med handelen inden for Fællesskabet med ornesæd og indførsel heraf (EFT L 224 af 18.8.1990, s. 62).

            (7)  Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet (EFT L 46 af 19.2.1991, s. 19).

            (8)  Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (EFT L 268 af 14.9.1992, s. 54).

            (9)  Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (EUT L 328 af 24.11.2006, s. 14).

            (10)  Rådets direktiv 2009/156/EF af 30. november 2009 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (EUT L 192 af 23.7.2010, s. 1).

            (11)  Rådets direktiv 2009/158/EF af 30. november 2009 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (EUT L 343 af 22.12.2009, s. 74).

            (12)  Kommissionens gennemførelsesforordning (EU) 2019/1715 af 30. september 2019 om regler for driften af informationsstyringssystemet vedrørende offentlig kontrol og dets systemkomponenter (»IMSOC-forordningen«) (EUT L 261 af 14.10.2019, s. 37).


title: Kommissionens gennemførelsesforordning (EU) 2020/1061 af 13. juli 2020 om godkendelse af ændringer af varespecifikationen for en beskyttet geografisk betegnelse (»Dealurile Sătmarului« (BGB))

text:
                  20.7.2020

                  DA

                  Den Europæiske Unions Tidende

                  L 232/38

         KOMMISSIONENS GENNEMFØRELSESFORORDNING (EU) 2020/1061
         af 13. juli 2020
         om godkendelse af ændringer af varespecifikationen for en beskyttet geografisk betegnelse (»Dealurile Sătmarului« (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 99,
         og ud fra følgende betragtninger:

                     (1)

                     Kommissionen har behandlet den ansøgning, der er indgivet af Rumænien efter artikel 105 i forordning (EU) nr. 1308/2013, om godkendelse af ændringer af varespecifikationen for den beskyttede geografiske betegnelse »Dealurile Sătmarului«.

                     (2)

                     Kommissionen har i overensstemmelse med artikel 97, stk. 3, i forordning (EU) nr. 1308/2013 (2) offentliggjort ansøgningen om godkendelse af ændringerne af varespecifikationen i Den Europæiske Unions Tidende.

                     (3)

                     Kommissionen har ikke modtaget indsigelser i henhold til artikel 98 i forordning (EU) nr. 1308/2013.

                     (4)

                     Ændringen af varespecifikationen bør derfor godkendes, jf. artikel 99 i forordning (EU) nr. 1308/2013.

                     (5)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            De ændringer af varespecifikationen, der er offentliggjort i Den Europæiske Unions Tidende, og som vedrører betegnelsen »Dealurile Sătmarului« (BGB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. juli 2020.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 347 af 20.12.2013, s. 671.

            (2)  EUT C 100 af 27.3.2020, s. 6.


title: Kommissionens gennemførelsesforordning (EU) 2020/1337 af 21. september 2020 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Casatella Trevigiana« (BOB))

text:
                  28.9.2020

                  DA

                  Den Europæiske Unions Tidende

                  L 313/1

         KOMMISSIONENS GENNEMFØRELSESFORORDNING (EU) 2020/1337
         af 21. september 2020
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Casatella Trevigiana« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Italiens ansøgning om godkendelse af en ændring af varespecifikationen for den beskyttede oprindelsesbetegnelse »Casatella Trevigiana«, der er registreret ved Kommissionens forordning (EF) nr. 487/2008 (2) som ændret ved forordning (EU) nr. 862/2013 (3).

                     (2)

                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (4).

                     (3)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Casatella Trevigiana« (BOB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. september 2020.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  Kommissionens forordning (EF) nr. 487/2008 af 2. juni 2008 om registrering af en betegnelse i registret over beskyttede oprindelsesbetegnelser og beskyttede geografiske betegnelser (Casatella Trevigiana (BOB)) (EUT L 143 af 3.6.2008, s. 12).

            (3)  Kommissionens gennemførelsesforordning (EU) nr. 862/2013 af 5. september 2013 om godkendelse af væsentlige ændringer af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Casatella Trevigiana (BOB)) (EUT L 240 af 7.9.2013, s. 15).

            (4)  EUT C 171 af 19.5.2020, s. 29.


title: Kommissionens gennemførelsesforordning (EU) 2020/1338 af 21. september 2020 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Pecorino Siciliano« (BOB))

text:
                  28.9.2020

                  DA

                  Den Europæiske Unions Tidende

                  L 313/3

         KOMMISSIONENS GENNEMFØRELSESFORORDNING (EU) 2020/1338
         af 21. september 2020
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Pecorino Siciliano« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Italiens ansøgning om godkendelse af en ændring af varespecifikationen for den beskyttede oprindelsesbetegnelse »Pecorino Siciliano«, der er registreret ved Kommissionens forordning (EF) nr. 1107/96 (2).

                     (2)

                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (3).

                     (3)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Pecorino Siciliano« (BOB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 21. september 2020.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  Kommissionens forordning (EF) nr. 1107/96 af 12. juni 1996 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92 (EFT L 148 af 21.6.1996, s. 1).

            (3)  EUT C 170 af 18.5.2020, s. 27.


title: Kommissionens gennemførelsesforordning (EU) 2020/1433 af 5. oktober 2020 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Pouligny-Saint-Pierre« (BOB))

text:
                  12.10.2020

                  DA

                  Den Europæiske Unions Tidende

                  L 331/19

         KOMMISSIONENS GENNEMFØRELSESFORORDNING (EU) 2020/1433
         af 5. oktober 2020
         om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Pouligny-Saint-Pierre« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kommissionen har i overensstemmelse med artikel 53, stk. 1, første afsnit, i forordning (EU) nr. 1151/2012 behandlet Frankrigs ansøgning om godkendelse af en ændring af varespecifikationen for den beskyttede oprindelsesbetegnelse »Pouligny-Saint-Pierre«, der er registreret ved Kommissionens forordning (EF) nr. 1107/96 (2).

                     (2)

                     Da der er tale om en væsentlig ændring, jf. artikel 53, stk. 2, i forordning (EU) nr. 1151/2012, har Kommissionen i medfør af artikel 50, stk. 2, litra a), i samme forordning offentliggjort ændringsansøgningen i Den Europæiske Unions Tidende (3).

                     (3)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal ændringen af varespecifikationen godkendes —

               VEDTAGET DENNE FORORDNING:

            Artikel 1
            Den ændring af varespecifikationen, der er offentliggjort i Den Europæiske Unions Tidende, og som vedrører betegnelsen »Pouligny-Saint-Pierre« (BOB), godkendes.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 5. oktober 2020.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  Kommissionens forordning (EF) nr. 1107/96 af 12. juni 1996 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92 (EFT L 148 af 21.6.1996, s. 1).

            (3)  EUT C 193 af 9.6.2020, s. 34.


title: Kommissionens gennemførelsesforordning (EU) 2020/1469 af 6. oktober 2020 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Malostonska kamenica« (BOB))

text:
                  13.10.2020

                  DA

                  Den Europæiske Unions Tidende

                  L 334/1

         KOMMISSIONENS GENNEMFØRELSESFORORDNING (EU) 2020/1469
         af 6. oktober 2020
         om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Malostonska kamenica« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kroatiens ansøgning om registrering af betegnelsen »Malostonska kamenica« er blevet offentliggjort i Den Europæiske Unions Tidende (2), jf. artikel 50, stk. 2, litra a), i forordning (EU) nr. 1151/2012.

                     (2)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Malostonska kamenica« registreres —

               VEDTAGET DENNE FORORDNING:

            Artikel 1
            Betegnelsen »Malostonska kamenica« (BOB) registreres.
            Betegnelsen i stk. 1 henviser til et produkt i kategori 1.7. Fisk, bløddyr, skaldyr, ferske, og produkter på basis heraf i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. oktober 2020.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  EUT C 204 af 18.6.2020, s. 29.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) 2021/657 af 21. april 2021 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Caşcaval de Săveni« (BGB))

text:
                  22.4.2021

                  DA

                  Den Europæiske Unions Tidende

                  L 137/14

         KOMMISSIONENS GENNEMFØRELSESFORORDNING (EU) 2021/657
         af 21. april 2021
         om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Caşcaval de Săveni« (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 3, litra a), og
         ud fra følgende betragtninger:

                     (1)

                     Rumæniens ansøgning om registrering af betegnelsen »Caşcaval de Săveni« som en beskyttet geografisk betegnelse (BGB) er blevet offentliggjort i Den Europæiske Unions Tidende (2), jf. artikel 50, stk. 2, litra a), i forordning (EU) nr. 1151/2012.

                     (2)

                     Den 30. marts 2020 modtog Kommissionen en meddelelse om indsigelse samt en tilhørende begrundet indsigelse fra Bulgarien. Kommissionen videresendte Bulgariens meddelelse om indsigelse og den begrundede indsigelse til Rumænien den 2. april 2020.

                     (3)

                     Kommissionen undersøgte Bulgariens indsigelse og fandt, at den kunne antages. Ordet »кашкавал«, som i Bulgariens erklæring blev fremlagt som transskriptionen af »kashkaval« eller »kaschaval«, er enslydende med betegnelsen »caşcaval«, som er en del af den sammensatte betegnelse »Caşcaval de Săveni«. Udtrykket »кашкавал« er den betegnelse, der anvendes i Bulgarien for basismejeriprodukter, der fremstilles og markedsføres i Bulgarien i kommerciel målestok. Ifølge indsigelsen er der risiko for, at registreringen af den foreslåede betegnelse vil skade betegnelsen »кашкавал« eller varemærker, der indeholder betegnelsen »кашкавал«, og eksistensen af produkter, som har været lovligt markedsført i Bulgarien i mindst fem år forud for datoen for offentliggørelsen af ansøgningen om registrering af betegnelsen »Caşcaval de Săveni«.

                     (4)

                     Ved brev af 28. maj 2020 opfordrede Kommissionen de berørte parter til at indlede konsultationer for at nå til enighed om en løsning i overensstemmelse med deres interne procedurer.

                     (5)

                     Rumænien og Bulgarien nåede frem til en aftale, som blev meddelt Kommissionen den 28. august 2020, hvilket var inden for den fastsatte frist.

                     (6)

                     Rumænien og Bulgarien konkluderede, at registreringen af betegnelsen »Caşcaval de Săveni« i registret over beskyttede oprindelsesbetegnelser og beskyttede geografiske betegnelser ikke bør være til skade for Bulgariens fremtidige ansøgninger om registrering af en sammensat betegnelse, der indeholder udtrykket »кашкавал«, inden for rammerne af EU's kvalitetsordninger.

                     (7)

                     Da indholdet i aftalen mellem Rumænien og Bulgarien opfylder bestemmelserne i forordning (EU) nr. 1151/2012 og den øvrige EU-lovgivning, bør der tages hensyn til aftalen.

                     (8)

                     Den 8. april 2020 modtog Kommissionen en meddelelse om indsigelse samt en tilhørende begrundet indsigelse fra Grækenland. Kommissionen videresendte meddelelsen om indsigelse til Rumænien den 16. april 2020.

                     (9)

                     Kommissionen undersøgte Grækenlands indsigelse og fandt, at den kunne antages. Ifølge indsigelsen er der risiko for, at registreringen af den foreslåede betegnelse vil skade en eksisterende helt eller delvis enslydende betegnelse eller et varemærke eller produkter, som har været lovligt markedsført i Grækenland i mindst fem år forud for offentliggørelsen af ansøgningen om registrering af betegnelsen »Caşcaval de Săveni«.

                     (10)

                     Ved brev af 2. juni 2020 opfordrede Kommissionen de berørte parter til at indlede konsultationer for at nå til enighed om en løsning i overensstemmelse med deres interne procedurer.

                     (11)

                     Den 28. august 2020 indgav Rumænien i overensstemmelse med artikel 51, stk. 3, sidste afsnit, i forordning (EU) nr. 1151/2012 en anmodning om forlængelse af fristen for konsultationerne med Grækenland i forbindelse med indsigelsesproceduren vedrørende ovennævnte ansøgning, hvilket Kommissionen imødekom.

                     (12)

                     Rumænien og Grækenland nåede frem til en aftale, som blev meddelt Kommissionen den 27. november 2020, hvilket var inden for den forlængede frist.

                     (13)

                     Rumænien og Grækenland nåede til enighed om, at beskyttelsen af betegnelsen »Caşcaval de Săveni« ikke bør omfatte den selvstændige betegnelse »caşcaval«, men kun den sammensatte betegnelse »Caşcaval de Săveni« i sin helhed. Endvidere konkluderede de, at den forordning, hvorved betegnelsen »Caşcaval de Săveni« registreres i registret over beskyttede oprindelsesbetegnelser og beskyttede geografiske betegnelser, bør indeholde en præcisering af anvendelsesområdet for den fortsatte anvendelse af udtrykket »caşcaval«.

                     (14)

                     Da indholdet i aftalen mellem Rumænien og Grækenland opfylder bestemmelserne i forordning (EU) nr. 1151/2012 og den øvrige EU-lovgivning, bør der tages hensyn til aftalen.

                     (15)

                     Betegnelsen »Caşcaval de Săveni« (BGB) bør derfor beskyttes i sin helhed, hvorimod udtrykket »caşcaval« fortsat kan benyttes i mærkning eller præsentationer på Unionens område, forudsat at principperne og bestemmelserne i EU's retsregler overholdes —

               VEDTAGET DENNE FORORDNING:

            Artikel 1
            Betegnelsen »Caşcaval de Săveni« (BGB) registreres.
            Betegnelsen i stk. 1 henviser til et produkt i kategori 1.3 Oste i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Udtrykket »caşcaval« kan fortsat benyttes i mærkning eller præsentationer på Unionens område, forudsat at principperne og bestemmelserne i EU's retsregler overholdes.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Denne forordning er bindende i alle enkeltheder og gælder umiddelbart i hver medlemsstat.

            Udfærdiget i Bruxelles, den 21. april 2021.

                  På Kommissionens vegne

               Ursula VON DER LEYEN

                  Formand

            (1)  EUT L 343 af 14.12.2012, s. 1.

            (2)  EUT C 15 af 16.1.2020, s. 5.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).